Годната е 1985, а София е домакин на Европейското първенство по плувни спортове. Мястото е плувен комплекс „Червено знаме“ на 4-ти км. По това време България е един от световните лидери и нашата състезателка Таня Богомилова печели титлата на 200 м. бруст.

Специално за Европейското първенство, плувния комплекс „Червено знаме“ е изцяло реновиран. Съоръжението е едно от най-модерните на стария континент.

Комплексът е строен между 1978 и 1985 година, като по това време е струвал на хазната 20 милиона лева. Разполагал е с открит басейн 50х25м. , басейн за скокове 25х21 м., покрит басейн 50х21м. покрит за скокове 25х21м., детски басейн 8х11м., трибуна с 2000 места, съблекални, възстановителен център, физиотерапия, зали за физическа подготовка, пресцентър, паркинг за 250 коли и 10 автобуса. Автор е архитект Ганчо Ганчев и колектив.

Екип на MySofia отиде да провери какво е състоянието в момента.

За последно, плувния комплекс е използван като декор за снимки на чуждестранни филмови продукции. Дори екшън героят Джейсън Стейтъм се е изумил от състоянието на „Червено знаме“ по време на снимките на един от филмите си.

До 2011 година, басейнът е в активите на Министерството на отбраната. След това комплекса се стопанисва от Министерството на спорта.

Официално басейнът „Червено знаме“ не работи от 2012 г. Два месеца преди края на управлението „Орешарски“ държавата намира пари за него – над 300 000 лева. Министър тогава е Мариана Георгиева от ДПС. Ремонтът на „Червено знаме“ трябва да включва част от трибуната и съблекалните. Част от парите са отишли за подмяна на мазилка, която вече пада. По документи само за шпакловка и боядисване на тавани, са изхарчени 8000 лева. Твърди се, че са ремонтирани 432 квадратни метра. В двете сравнително големи съблекални на басейна са подменени общо шест душа, един от които липсва, а друг е счупен. Според документите обаче душ батериите трябвало да са 20. Общата цена за доставката и демонтажа е 4000 лева. Няма обаче и следа нито от грундирането, нито от мазилката по стените.

За „полагането на настилка от противохлъзгащ гранитогрес със силно еластично лепило“ Спорното министерство е дало над 61 000 лева. Ремонтът за 300 000 лева е извършен за 24 дни – два месеца преди края на управлението „Орешарски“.

Българската федерация по плувни спортове се опитва да работи по проект за ремонта на тотално занемарения плувен комплекс „Червено знаме“ в София. Обяви го на пресконференция председателят на БФПС Георги Аврамчев миналата година, а от спортното министерство казаха, че са в процес на намиране на инвеститор.

А вие можете да разгледате нашата галерия, за състоянието на комплекса днес: